### 10990 Državno odvjetništvo, Ured za suzbijanje korupcije i organiziranog kriminaliteta

**RKP: 23649**

**Obrazloženje općeg dijela financijskog plana za razdoblje 2023.-2025.**

**PRIHODI I PRIMICI**

Najveći planirani iznos prihoda Ureda za suzbijanje korupcije i organiziranog kriminaliteta odnosi se na **Prihode iz nadležnog proračuna** (skupina konta 67), izvor financiranja 11 (opći prihodi i primici). Iznosi su limitirani: u 2023. - 4.489.681 eur, u 2024. - 4.512.709 eur, u 2025. - 4.520.008 eur. Navedeni prihodi odnose se na program A678000 Suzbijanje korupcije i organiziranog kriminaliteta (4.469.573 eur) i program A678008 Međunarodna suradnja na suzbijanju organiziranog kriminaliteta (20.108 eur)

**Prihode od prodaje proizvoda i robe, te pruženih usluga**, izvor 31 (vlastiti prihodi) Ured za suzbijanje korupcije i organiziranog kriminaliteta ostvaruje od usluga kopiranja.

**Za prihode od pomoći proračunskim korisnicima iz proračuna koji im nije nadležan** izvor 51 (pomoći EU) u planu za razdoblje 2023.-2025. ima evidentiran manji iznos za slučaj povrata putnih troškova iz programa EU.

**RASHODI I IZDACI**

Najveći dio **rashoda poslovanja** (razred 3), **izvor 11** (opći prihodi i primici), odnose se na **rashode za zaposlene**: u **2023**. iznose 3.301.810 eur, u **2024**. iznose 3.301.810 eur, u **2025**. iznose 3.301.810 eur. (Predviđena zapošljavanja u 2023. - 5 novih službenika te 2 rasporeda na viši koeficijent). Povećanje se odnosi na nova zapošljavanja te povećanu osnovicu, te u skladu s tim i povećanje doprinosa na plaću.

Ostali rashodi za zaposlene: Prijedlog proračuna odnosi se na stvarno iskazane potrebe zbog isplate materijalnih prava službenika i namještenika (regresa, božićnica, jubilarnih nagrada, pomoći, dara za djecu), a koja prava su povećana u odnosu na prethodna razdoblja (pomoći su iskazane okvirno jer ih je nemoguće procijeniti) .

Kod **materijalnih rashoda** istog izvora 11, predloženi prijedlog se odnosi na povećanje rashoda električne energije i plina na koje rashode nismo u mogućnosti utjecati - potpisani ugovori na temelju okvirnih sporazuma, nabavka sitnog inventara i auto guma za nova službena vozila. Sklopljeni su ugovori za nabavu elektroničke komunikacijske usluge u nepokretnoj mreži, za nabavu elektroničke komunikacijske usluge u pokretnoj mreži, poštanske usluge, nabave opskrbe gorivom, opskrbe prirodnim plinom i ostalo. Također treba uzeti u obzir i ugovore koji će biti sklopljeni.

Planirani rashodi intelektualnih i osobnih usluga za 2023. iznose 560.688 eur-a, a za zakupnine i najamnine 60.389,00 eur-a.

**Rashod poslovanja** **izvor 31**. Procjena rashoda odnosi se na trenutnu situaciju te cijenu materijala i usluga potrebnih za kopiranje.

U rashodima za **nabavu nefinancijske imovine iz izvora financiranja 31** (vlastiti prihodi) Ured za suzbijanje korupcije i organiziranog kriminaliteta planira potrošiti godišnje 1.992 eur-a za kupnju opreme po potrebi.

**Izdaci za otplatu zajmova** (izvor 11-opći prihodi i primici), odnose se na otplatu zajma za financijski leasing vozila na temelju Ugovora sa Unicredit leasingom.

**PRIJENOS SREDSTAVA IZ PRETHODNE I U SLJEDEĆU GODINU**

Ured za suzbijanje korupcije i organiziranog kriminaliteta prenosi sredstva iz prethodne u sljedeću godinu po osnovi izvora financiranja 31 – vlastiti prihodi.

**UKUPNE I DOSPJELE OBVEZE**

Stanje ukupnih i dospjelih obveza na dan 31.12 2021. i na dan 30.06.2022. prikazujemo u tablici 2. Stanja se poklapaju s FI na dan 31.12.2021. i 30.06.2022. (Izvještaj o obvezama).

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 2.685.202,43 kn356.387,61 eur | 2.335.802,66 kn310.014,29 eur |
| Dospjele obveze |  |  |

|  |
| --- |
|  |